钦定古今图书集成/明伦汇编/氏族典/第058卷 > 徐宗仁
## 钦定古今图书集成/明伦汇编/氏族典/第058卷 > 徐宗仁

按《宋史徐宗仁传》：“宗仁字求心，信之永丰人。淳祐十
年进士，历官为国子监主簿。开庆元年，伏阙上书，极
论董宋臣盘固蒙蔽，迁国子监丞、秘书省著作佐郎，
主管崇禧观，迁考功郎官兼崇政殿说书，进读《敬天
图》，迁太府少卿兼侍讲，兼侍立修注官，迁太常少卿
兼国史编修、实录检讨，知宁国府，监察御史郭阊论”
罢。德祐元年，起吏部侍郎兼中书门下检正诸房公
事兼提领丰储仓所，兼同修国史、实录院同修撰、侍
左侍郎，乞假督府名称，往本州同守臣防拓。不允。权
礼部尚书兼益王府赞读。卫益王走海上厓山，兵败，
死焉。